Mats Felix Walschaerts

Mats Felix Walschaerts (født 9. juli 1988) er en norsk bandymålvakt fra Kjelsås i Oslo. Han spiller nå for Sarpsborg Bandyklubb, etter å tidligere ha vært i Ullevål Idrettslag og Høvik Idrettsforening. 

Walschaerts kom til Høvik før 2012/13 sesongen fra Ullevål Idrettslag, der han spilte opp gjennom alle aldersbestemte klasser fra smågutt. Før det igjen spilte han for Tåsen IL. Walschaerts debuterte for Ullevål IL i Eliteserien i 2006, etter å ha blitt tatt opp fra egen juniorstall som første års junior. Fra 2006 til våren 2013 noterte Walschaerts seg for 136 kamper i Eliteserien og 7 kamper for aldersbestemte landslag. Han fikk 4.-plass under U17- VM i Drammen i 2005, og har to bronsemedaljer i Eliteserien med Ullevål. Etter 2015/16 sesongen la han opp som bandyspiller, men 8 år senere i 2023/24 sesongen har han nå gjort comeback for klubben fra Østfold som for alvor er med å kjempe i toppen av norsk bandy etter gull i eliteserien 2022/23 og det som nå ser ut til å bli sølv i 2023/24. 

Walschaerts gikk på idrettsfag ved Bjerke videregående skole fra 2004 til 2007.

 Referanser 

 Eksterne lenker 
 Ullevåls nettsider med spillerstatistikk
 Oversikt overganger norsk bandy

Kategori:Norske bandyspillere
Kategori:Personer fra Oslo